George Mallory
<s>George Mallory (Cheshire, 18. juni 1886 – Mount Everest, 8. juni 1924) bio je engleski planinar, koji je početkom dvadesetih godina XX vijeka bio vodeći član prvih  ekspedicija na Mount Everest.</s><s>Njegov nestanak na ovoj planini je jedna od najvećih misterija XX vijeka.</s>

<s>Rođen je u Cheshire.</s><s>Studirao je u Cambridge kada se počeo baviti planinarenjem i alpinizmom.</s><s>Poslije diplomiranja bio je nastavnik i istovremeno usavršavao alpinizam u planinskom području na sjeverozapadu Engleske.</s><s>Još uvijek je poznat jedan smjer  na Pillar Rocku, težine 5a, koji je dugo važio kao jedan od najtežih smjerova u Engleskoj.</s><s>U Alpama, na Mont Blancu takođe je ispenjao teške smjerove.</s><s>Za vrijeme Prvog svjetskog rata služio je u Britanskoj armiji i bio učesnik čuvene bitke na rijeci Somme.</s>

<s>Himalaji 
Prva Britanska istraživačka ekspedicija na Mount Everest 1921. tražila je moguću rutu za uspon na vrh.</s><s>Mallory je obilazio Everest sa južne strane, prvi je bio u Dolini tišine i na padinama Lhotsea.</s><s>Ekspedicija je preko Rongbuk lednika u Tibetu došla i na Sjeverni prijevoj i zaključila da je najednostavniji uspon na vrh moguć daljnim usponom Sjevernim grebenom, izlaskom na Sjeveroistočni grebon i dalje prema vrhu.</s>

<s>Britanska ekspedicija na Mount Everest 1922. bila je prva ekspedicija sa namjerom da osvoji vrh Mount Everesta.</s><s>Prva ekipa u kojoj je bio Mallory i još trojica penjača i devet nosača dostigla je visinu 8.225 metara.</s><s>Druga ekipa, koju je vodio George Ingle Finch (planinar i inžinjer hemije) dostigla je visinu 8.326 metara.</s><s>Ekipa je po prvi put koristila boce se kisikom.</s>

<s>Mallori je bio impresioniran relativnom lakoćom kojom se Finch penjao, pa je poveo i treću ekipu od 5 penjača i 14 nosača, koja je takođe na uspon pošla sa bocama.</s><s>Iznad Sjevernog prevoja na ekipu se sručila lavina i 7 nosača je poginulo, a ekspedicija je prekinuta.</s><s>Za tragediju je okrivljen Mallory, jer je nepromišljeno poveo ekipa kada je već počela sezona monsuna.</s>

<s>Po povratku, članovi su neko vrijeme u Engleskoj i SAD prezentovali ekspediciju.</s><s>Jedno od pitanja prisutnih bilo je: 
-Zašto idete da se penjete na Mount Everest?</s><s>Mallory je odgovorio:
-Zato što je tamo.</s><s>Ova kratka rečenica najpoznatija je u historiji planinarstva.</s>

<s>Posljednji uspon 
Po treći put se priključio ekspediciji na Everest 1924. godine.</s><s>Imao je jedan pokušaj uspona ali se morao vratiti iz nepoznatih razloga.</s>

<s>Četvrtog juna Mallory i mladi penjač Andrew Irvine krenuli su u novi pokušaj osvajanja Everesta.</s><s>Iz svog najvišeg kampa na visini 8.170 metres krenuli su ujutro 8. juna.</s><s>Ostali članovi ekspedicije imali su priliku kroz sumaglicu  vidjeti penjače to popodne.</s><s>Mallory i Irvin nikad više nisu viđeni.</s><s>Britanska javnost bila je šokirana pogibijom alpinista.</s>

<s>Malloryevo tijelo pronađeno je 1999. godine na visini 8.155 metara tokom Malloryi i Irvine istraživačke ekspedicije, koju je finansirala TV show Nova i BBC.</s><s>Konstatovano je da je umro od posljedica pada.</s><s>Irvinovo tijelo nije nikad nađeno.</s>

<s>Od njegove pogibije do danas pokušava se dati odgovor na pitanje, da li su Mallory i Irvin bili prvi ljudi na Mount Everestu?</s>

<s>Naslijeđe 
U čast Mallorya i Irvina, njegov matični  Magdalene College, Cambridge, na ulaznim vratima jedne od zgrada postavio je spomen tablu.</s><s>Veslački klub je preimenovan u Mallory Club u znak priznanja doprinosu u istraživanjima i veslanju na koledžu.</s><s>Dva vrha u kalifornijskoj Sierra Nevada, Mount Mallory i Mount Irvine, preimenovana su po dvojici alpinista.</s>

<s>O ekspediciji iz 1924. god. i enigmi oko mogućeg uspona snimljeno je nekoliko dokumentarnih filmova.</s><s>Posljednji je snimio američki planinar i pisac Conrad Anker pod nazivom Divlji san, koji je inače i našao Malloryevo tijelo, džepni nožić, visinomjer i zaštitne naočale.</s>

<s>Reinhold Messner u njegovu čast napisao je knjigu The second death of George Mallory</s>

<s>Reference 
 
 
Mount Everest
Britanski planinari</s>

